Урок 4. Уладзімір Караткевіч. «Бацькаўшчына»

Азаркова Алена Уладзіміраўна

**Мэта і задачы:** удасканальваць уменні пяцікласнікаў узнаўляць карціны і вобразы, створаныя паэтам, вызначаць настрой і танальнасць верша, выяўляць аўтарскія пачуцці і перажыванні, перададзеныя праз адметную форму, вобразы, мастацкія тропы, мелодыку верша; вучыць успрымаць пейзаж, створаны мастаком, параўноўваць настраёвасць і вобразны лад літаратурнага тэксту, твораў музыкі і жывапісу. Развіваць вобразнае ўяўленне вучняў пры ўспрыманні мастацкіх карцін прыроды ў паэтычным творы;выхоўваць уважлівае стаў ленне да аўтарскага слова, павагу да сваёй Бацькаўшчыны

**Ход урока**

1. **Арганізацыйны момант.**

Праверка прысутнасці вучняў у класе.Самарэгуляцыя. Псіхалагічны настрой вучняў на працу.

* Я папрашу вас зручна ўладкавацца, правільна сесці, заплюшчыць вочы і ўважліва паслухаць мяне. Цішыня... Вакол пануе цішыня. Яна на скронях, на вуснах, у класе. І раптам... Даволі ціха і нясмела, быццам баючыся парушыць гэтую цішыню, пачынае гучаць цудоўная і прыгожая мелодыя. Давайце ўслухаемся ў яе (гучыць песня «Баць-каўшчына»).
* Якое ўражанне зрабіў на вас музычны твор?
* Пры дапамозе якіх сродкаў кампазітару Ганне Кароткінай удалося перадаць пачуцці Уладзіміра Караткевіча, адлюстраваныя ім у вершы?
* Як суадносіцца праслуханы намі матэрыял з тым, што мы будзем вывучаць на ўроку? (Увага вучняў звяртаецца на дошку, на якой запісана тэма ўрока.)
* Якім чынам эпіграф да ўрока суадносіцца з праслуханым музы-чным творам і тэмай урока? Думку абгрунтуйце.

1. **Праверка дамашняга задання**

* Твор, які мы будзем вывучаць сёння, па сваім гу чан ні вельмі падобны да верша А. Грачанікава «Дрымотна ціснуцца ку сты...». Давайце ўдакладнім некаторыя пытанні па яго змесце.

***Гімнастыка для вачэй***

1. **Мэтаматывацыйны этап**.

Паспрабуйце адказаць, абапіраючыся на тэму ўрока, на наступныя пытанні:

• Што трэба ведаць сёння на ўроку?

• Што трэба ўмець?

1. **Вывучэнне новай тэмы**.

Вучань выступае з паведамленнем пра У. Караткевіча, не пакіда ючы па-за ўвагай арганізаваную ў класе выставу кніг і партрэт пісьменніка.

*Аналітычная гутарка*

* Які куток беларускай зямлі У. Караткевіч лічыў сваёй малой радзімай?
* Чым яна яго так прываблівала?
* Чым яднаюцца паміж сабой такія паняцці, як «Бацькаўшчына», «Радзіма», «родны край», «Айчына»?
* А якія краявіды малой радзімы найбольш мілыя вашаму сэрцу?

Выразнае чытанне верша настаўнікам.

**Заданні**

* Выпішыце з верша У. Караткевіча выразы, пры дапамозе якіх паэт стварае маляўнічыя карціны роднага краю. Зачытайце іх. Выбі раем самы значны, на ваш погляд, выраз і абводзім яго ў авал.
* Перачытайце яшчэ раз апошнюю частку твора і адкажыце, якім у ёй бачыцца паэту бацькоўскі край. Зачытайце запісаныя цытаты, сваю думку абгрунтуйце. У гэтым радзе зноў выбіраем самы значя ны, на ваш погляд, выраз і абводзім яго ў квадрат.

**Работа ў групах**

* Група 1 складае цытатны план верша
* Група 2: перад вамі сімвалічная выява нашай Радзімы — кветка. Падумайце, што ўключае ў сябе паняцце «Бацькаўшчына»? Зафарбуйце блакітным колерам два самыя важныя і галоўныя паняцці
* Група 3 дапісвае выразы:

Каб быць сапраўдным беларусам, трэба ... .

Каб быць сапраўдным патрыётам сваёй краіны, трэба ... .

Каб быць сапраўдным грамадзянінам сваёй краіны, трэба ... .

Каб быць сапраўдным сынам сваёй Айчыны, трэба ... .

* Група 4: разгледзьце карціну Э. Рымаровіча «Свежая раніца» і падпішыце яе адпаведнымі радкамі з верша У. Караткевіча «Бацькаўшчына».

Вучні абмяркоўваюць у групах пытанні і заданні, пасля выступаюць прадстаўнікі кожнай групы.

**Фізкультхвілінка**

1. Абагульненне і сістэматызацыя вывучанага.
2. I варыянт запаўняе інтэлект-карту — частка Б заданняў да тэмы «Уладзімір Караткевіч. “Бацькаўшчына”» (Тэматычны кант роль).

II варыянт — частка А заданняў да тэмы «Уладзімір Караткевіч. “Бацькаўшчына”» (Тэматычны кант роль).

1. Дамашняе заданне.С. 15—17 (вучэбны дапаможнік, ч. 1) — выразнае чытанне верша, адказы на пытанні.Дадатковае заданне:с. 14—15, заданні 6—7 рабочага сшытка.
2. Падвядзенне вынікаў.Выстаўленне адзнак, іх каменціраванне

* З якой тэмай пазнаёміліся на ўроку?
* Што новага засвоілі для сябе